
**Приложение № 6**

**Методология за техническа и финансова оценка на проектно предложение по процедура на подбор на проектни предложения**

**по Мярка 4.1 „Инвестиции в земеделски стопанства“**

**I. ОБЩА ИНФОРМАЦИЯ:**

**Техническа и финансова оценка е оценката по същество на проектното предложение, която включва следните раздели:**

**Техническа оценка – това е оценката за качеството на проектното предложение**

Техническата оценка е насочена в два аспекта, относно качеството на проекта, а именно :

* Съответствието на проекта за постигане на една или повече от целите на СВОМР чрез прилагане на планираните инвестиции и дейности.
* Как проекта доказва икономическата жизнеспособност на кандидата за периода за който е изготвен и доказва постигането на показателите.

**Финансова оценка**

Финансовата оценка е разработена в критерии, които са консултирани още на етапа изготвяне на стратегията. Критериите са избрани в няколко насоки, според бенефициента, мястото на изпълнение на проекта, според значимостта на резултатите от проекта, върху каква група от населението ще окаже въздействие.

Основните критерии са следните:

1. Проектът е за биологично земеделие - допустимите инвестиционни разходи в проекта са предвидени за дейности по производство на биологични продукти и/или такива, които са в преход към биологични. Към тези дял не се причисляват разходи, които могат да се използват и в други дейности.
2. Проектът е за инвестиции в сектори „Животновъдство“, „Плодове и зеленчуци“ или „Етеричномаслени и медицински култури“- допустимите инвестиционни разходи по проекта са насочени към един или повече от посочените чувствителни сектори, определени като приоритетни чрез СВОМР на МИГ Белене – Никопол.
3. Проектът е за инвестиции в иновации в стопанството - допустимите инвестиционни разходи по проекта са свързани с иновации за самото стопанство:

* иновативен за самото стопанство продукт, който то произвежда;
* нов за самото стопанство производствен процес (машини, съоръжения и оборудване) и маркетинг;
* нова за самото стопанство практика;
* нова за самото стопанство организационна форма.

Точки по този критерий, съгласно относителният дял на допустимите инвестиционни разходи по проекта, получават и проекти за разходи за внедряване на инвестиции, изпълнени по чл. 35 от Регламент 1305/2013.

1. Проектът се изпълнява на територията на необлагодетелстван район или на територията на Натура 2000 - земята или площта, върху която ще се реализират дейностите по проекта трябва да се намира в едно или повече землища на населени места от територията на Натура 2000 в общините Белене и Никопол.
2. Проектът води до осигуряване на заетост: *Осигуряване на допълнителна заетост, при запазване на досегашните работни места.-* в Бизнесплана - Таблица Б2 "Заетост", кандидатът да предвижда разкриване и поддържане на нови работни места /поне 3 години след окончателното плащане по проекта/ - целогодишно, по трудово правоотношение, на 8 часа работно време. За да се отчете едно работно място, продължителността на договора с наетото лице трябва да е най-малко една година. Когато е предвиден такъв за 6 месеца, работното място се отчита като 0,5 бр. При планирани: 1 работно място се присъждат 5 точки; 2 работни места - 10 точки; над 2 (2,5 или 3, или повече) работни места се присъждат 15 точки.

**За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от 15 точки.**

**Заявления с равен брой точки , за които не достига финансов ресурс:**

**ВАЖНО: При наличие на проекти с равен брой точки**, получени в резултат на техническата и финансова оценка по обявената процедура, за които не достига финансов ресурс по обявената процедура, то само за тези проекти последователно ще бъдат приложени следните условия:

Тези проекти ще бъдат допълнително приоритизирани/класирани по Критерий 2 **„Проектът е за инвестиции в сектори „Животновъдство“, „Плодове и зеленчуци“ и/или „Етеричномаслени и медицински кулутри“ -** (над 50% от инвестиционните разходи са насочени в някой от тези сектори). Допълнителни точки по критерия няма да бъдат присъждани на проектното предложение. Същите ще се прилагат само за допълнително класиране, в случай на получен равен общ брой точки по критериите за оценка и недостигащ финансов ресурс.

В случай, че проектните предложения имат равен брой точки по Критерий 2, то приоритет при подреждането на одобрените проекти ще се дава на проектни предложения подадени от кандидати, посочили по-голям процент от земята или площта, върху която ще се реализират дейностите по проекта, разположени в територията на Натура 2000.

***Важно!***

**Оценителната комисия може да извършва корекции в бюджета на проектното предложение, в случай че при оценката се установи:**

1. наличие на недопустими дейности и/или разходи;

2. несъответствие между предвидените дейности и видовете заложени разходи;

3. дублиране на разходи;

4. неспазване на заложените в Условията за кандидатстване правила или ограничения по отношение на заложени процентни съотношения/прагове на разходите;

5. несъответствие с правилата за държавните или минималните помощи.

Корекциите в бюджета не могат да водят до:

1. увеличаване на размера или на интензитета на БФП, предвидена в подаденото проектно предложение;

2. невъзможност за изпълнение на целите на проекта или на проектните дейности;

3. подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ.

Кандидатът се уведомява за извършените корекции по бюджета с поканата по чл. 36, ал. 2 ЗУСЕСИФ.

За да бъде предложено за финансиране едно проектно предложение, общата крайна оценка на етап ТФО трябва да е равна или по-голяма от 5 точки, като „праг за минимално допустимата оценка за качество на проектните предложения“.

**II. ОЦЕНИТЕЛНА ТАБЛИЦА - НАСОКИ ЗА ОЦЕНЯВАНЕ**

*Оценителят е необходимо в Оценителния лист да обоснове постигането на съответния критерий*

|  |  |  |  |  |
| --- | --- | --- | --- | --- |
| **ФИНАНСОВА ОЦЕНКА** | | | | |
| **№** | **Критерии** | **Макс. точки** | **Точки за проек-та** | **Обосновка** |
| **1** | **Проектът е за биологично земеделие** | **10** |  |  |
| **2** | **Проектът е за инвестиции е сектори „Животновъдство“, „Плодове и зеленчуци“ или „Етеричномаслени медицински култури“** | **40** |  |  |
| **3** | **Проектът е за инвестиции в иновации в стопанството** | **20** |  |  |
| **4** | **Проектът се изпълнява на територията на необлагодетелстван район или на територията на Натура 2000** | **15** |  |  |
| **5** | **Проекти, чието изпълнение води до осигуряване на устойчива заетост на територията на селските райони**   * + 1 работно място   + 2 работни места   + Повече от 2 работни места | **15**  **5**  **10**  **15** |  |  |
| **Обща оценка** | | **100** |  |  |
| Забележка и окончателна оценка: | | | | |

Оценителят е необходимо в оценителния лист срещу всеки критерий да оцени със съответните точки конкретното проектно предложение. В Забележка е необходимо да се обоснове дадената стойност. Информация за изпълнението на конкретния критерий, да бъде вземана от допълнителните полета към Формуляра за кандидатстване които се попълват задължително от кандидата.